《送人从军之永州》
明代·吴文泰

嗟君此别向南州，驿路迢迢万里秋。
愁断猿声非故国，梦回月色在孤舟。
湘潭水落鱼龙远，衡岳云开雾雨收。
闻说从军还有乐，不须怀土更登楼。

作者简介：苏州府吴县人，字文度。性耽诗，常为人幕僚，文书堆案，一无所省。与丁敏(字逊学)为友，尝闭门共为诗，每日夕吟不休，至忘其未食。洪武中同知涿州，坐累谪徙云中卒。